
PRIMĂRIA COMUNEI MACEA
COMPARTIMENT JURIDIC ȘI RESURSE UMANE           COMPARTIMENT ASISTENȚĂ SOCIALĂ


RAPORT DE SPECIALITATE
NR.7361 /14.07.2026
Al PROIECTULUI  DE HOTĂRÂRE nr. 42 din 14.07.2026
 privind aprobarea colaborării interinstituționale din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”

Având în vedere:

· Proiectul de hotărâre nr.42/14.07.2026 privind aprobarea colaborării interinstituționale din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate” precum și raportul de aprobare nr.7360/14.04.2026 al inițiatorului;
Văzând:
· Prevederile art.129 alin.(2), lit.d) coroborat cu alin.(7) lit.b) din Ordonanța de urgență a Guvernului nr.57/2019 privind Codul adminisistrativ, cu modificările și completările ulterioare;
· prevederile art.9 alin.l lit.e), art. 10 alin. (4) lit.e) din Legea nr. 197/2012 privind asigurarea calității în domeniul serviciilor sociale, cu modificările și completările ulterioare - care condiționează acreditarea furnizorilor de servicii sociale și licenţierea serviciilor sociale, ca părţi ale asigurării calităţii serviciilor,  a respectării criteriilor şi standardelor reglementate in legislație;
· Ordinul nr. 1040/2024 pentru aprobarea modelului - cadru al planului de dezvoltare a serviciilor sociale;
· Necesitatea obtinerii acreditării și licențierii serviciilor sociale furnizate la nivelul comunei Macea, fapt ce  presupune implicit   dezvoltarea și diversificarea serviciilor sociale oferite de specialiști  din cadrul SPAS Macea, ca efect al  cresterii continue a numărului de beneficiari;
· echipa comunitară integrată(E.C.I.) este compusă din minim 3 specialiști care asigură paleta de servicii ce sunt furnizate prin intermediul serviciului comunitar integrat, având următorii specialiști acreditați: asistent social, tehnician asistență socială, asistent medical comunitar, mediator sanitar doar pentru comunitățile cu minim 700 persoane de etnie romă, conform prevederilor legale, consilier şcolar, mediator şcolar, logoped, profesor itinerant și de sprijin – in funcție de specificul comunității locale ;
· oportunitatea oferită începând cu luna ianuarie 2025,de Ministerul Muncii, Familiei, Tineretului și Solidarității Sociale, în calitate de lider, alături de Ministerul Educației și Cercetării, Ministerul Sănătății și Agenția Națională pentru Plăți și Inspecție Socială unităților administrativ teritoriale din mediul rural, creează  condițiile dezvoltării acestor servicii prin accesarea fondurilor europene nerambursabile;
·  Ghidul proiectului „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate” Cod PIDS/586/PO4/339395Ș , cofinanțat de Uniunea Europeană din Fondul Social European Plus, prin Programul Incluziune și Demnitate Socială 2021-2027 .
           În cadrul proiectului se acordă finanțare UAT-urilor rurale (comune) în vederea realizării următoarelor activități:
a) amenajarea și/sau dotarea de spații pentru ECI (spații furnizate de UAT, birouri în centrele comunitare integrate, altele decât cele achiziționate din alte fonduri nerambursabile, sedii ale serviciilor de asistență comunitară) în care vor fi furnizate servicii comunitare integrate, de la semnarea protocolului de colaborare până la finalizarea proiectului (decembrie 2029) la care se vor adăuga 5 ani pentru asigurarea sustenabilității, 
⮚ echipamente IT (tablete, PC, imprimantă etc.);
⮚ echipamente de protecție pentru asistentul social;
⮚ trusă medicală pentru asistentul medical comunitar și echipamente de protecție atât pentru asistentul medical comunitar cât și pentru mediatorul sanitar;
⮚ baterii de teste/instrumente/materiale de lucru pentru consilierul școlar, mediatorul școlar, logopedul, profesorul itinerant și de sprijin și alți specialiști, după caz etc.

b) realizarea diagnozei sociale și a planurilor de acțiune;
c) asigurarea funcționării echipelor integrate;
d) acordarea de beneficii sociale în conformitate cu prevederile legale în vigoare;
e) furnizarea de servicii comunitare integrate, în funcție de nevoile identificate în cadrul diagnozei sociale, care vor viza:
➢ realizarea de evaluări și planuri de intervenție pentru fiecare persoană care beneficiază de sprijin din partea ECI;
➢ participarea la furnizarea pachetului minim de asistență socială la nivelul SPAS;
➢ alte intervenții de sprijin la nivelul persoanelor/familiilor vulnerabile, în funcție de nevoia specifică, prin identificarea și convenirea în cadrul întâlnirilor/ședințelor de management de caz: pentru îmbunătățirea calității vieții persoanelor vulnerabile din comunitățile rurale, alături de serviciile primare (pachete de sprijin material, consiliere etc) se acordă sprijin pentru îmbunătățirea condițiilor de viață: mici amenajări sau reparații/renovări urgente ale locuinței pentru asigurarea unor standarde de locuire de bază sau creșterea performanțelor școlare ale copiilor vulnerabili etc;
➢ furnizarea pachetului de sprijin alimentar pentru participarea copiilor de vârstă școlară la educație;
➢ furnizarea de servicii de îngrijire, inclusiv la domiciliu, pentru activități instrumentale de viață și activități de bază ale vieții cotidiene și, cu sprijinul PNRR, pentru servicii comunitare la domiciliu pentru persoanele vârstnice;
➢ creșterea nivelului de educație și participare a persoanelor care beneficiază de servicii comunitare integrate, îmbunătățirea accesului la servicii de consiliere și mediere școlară/logopedie/servicii de sprijin, împreună cu reducerea abandonului școlar;
➢ identificarea și monitorizarea beneficiarilor de servicii de asistență medicală comunitară prin oferirea de servicii integrate cu serviciile de medicină de familie și medicină de specialitate, după caz;
➢ referirea persoanelor care beneficiază de servicii comunitare integrate către serviciile de ocupare (în vederea identificării unui loc de muncă, orientării și profesionale, participării la cursuri de
formare/recalificare etc.) pentru a sprijini participarea acestora la viața socială și activarea sprijinului social și de vecinătate;
➢ elaborarea și implementarea unor planuri de dezvoltare individuală, familială și comunitară pe termen scurt, mediu și lung;
➢ dotarea cu echipamentele necesare furnizării serviciilor în spații comune din comunitate (mașină de spălat,frigider etc.) de care să beneficieze persoanele cu un grad ridicat de vulnerabilitate și care au condiții de viață și de locuit improprii, conform anchetelor sociale;
➢ alte intervenții comunitare (dezvoltare comunitară, campanii/acțiuni de informare și promovare în comunitate pentru cunoașterea/existența/crearea echipelor comunitare).

         Inițiatorul propune Consiliului Local Macea să  aprobe punerea la dispoziție a spațiului din imobilul identificat in CF nr.313763 Macea, situat în localitatea Macea, str.Traian Lăpăduș nr.20,(clădirea fostului Centru de informare si promovare turistică), spatiu pe care il considerăm adecvat pentru  activitatea echipei comunitare integrate (ECI).

          Având în vedere necesitatea obtinerii acreditării și licențierii serviciilor sociale furnizate la nivelul comunei Macea și faptul că numărul mare de beneficiari  se află în continuă creștere, contextul impune o  extindere a organigramei SPAS, precum și o diversificare a serviciilor sociale care urmează a fi licențiate, iar oportunitatea oferită de acest proiect creează  condițiile dezvoltării acestor servicii, mărirea echipei de specialiști și sustinerea activitătii SPAS.

          În considerarea argumentelor expuse, considerăm că proiectul respectă cerintele de legalitate și oportunitate,  astfel că propunem Consiliului local Macea să aprobe Proiectul de hotărâre nr.42/14.07.2026 privind aprobarea colaborării interinstituționale din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate” în forma propusă de inițiator.

COMPARTIMENT JURIDIC ȘI RESURSE UMANE,            COMPARTIMENT ASISTENȚĂ SOCIALĂ,
          Consilier juridic,                                                         Consilier superior,
       Kiss Claudia-Antonela                                         As.social, Sferdian Florica-Mihaela

